LIETUVOS RESPUBLIKOS

APLINKOS MINISTRO

ĮSAKYMAS

**DĖL MIŠKŲ INVENTORIZACIJOS IR ŪKINIŲ PRIEMONIŲ PROJEKTAVIMO DARBŲ KOKYBĖS VERTINIMO METODIKOS PATVIRTINIMO**

2011 m. birželio 27 d. Nr. D1-499

Vilnius

Vadovaudamasis Lietuvos Respublikos miškų įstatymo (Žin., 1994, Nr. [96-1872](https://www.e-tar.lt/portal/lt/legalAct/TAR.5D6D055CC00C); 2001, Nr. [35-1161](https://www.e-tar.lt/portal/lt/legalAct/TAR.960DBFBF5981); 2006, Nr. [61-2174](https://www.e-tar.lt/portal/lt/legalAct/TAR.DE6172F73647)) 14 straipsnio 3 dalimi ir Lietuvos Respublikos aplinkos ministerijos nuostatų, patvirtintų Lietuvos Respublikos Vyriausybės 1998 m. rugsėjo 22 d. nutarimu Nr. 1138 „Dėl Lietuvos Respublikos aplinkos ministerijos nuostatų patvirtinimo“, 8.5.3 punktu (Žin., 1998, Nr. [84-2353](https://www.e-tar.lt/portal/lt/legalAct/TAR.A3B226BB10B2); 2010, Nr. [125-6395](https://www.e-tar.lt/portal/lt/legalAct/TAR.6E988D15C499)):

1. Tvirtinu Miškų inventorizacijos ir ūkinių priemonių projektavimo darbų kokybės vertinimo metodiką (pridedama).

2. Pripažįstu netekusiu galios Lietuvos Respublikos aplinkos ministro 2006 m. gruodžio 28 d. įsakymą Nr. D1-621 „Dėl Miškų inventorizacijos ir ūkinių priemonių projektavimo darbų kokybės vertinimo metodikos patvirtinimo“ (Žin., 2007, Nr. [4-178](https://www.e-tar.lt/portal/lt/legalAct/TAR.4CC8DA65067C)).

Aplinkos ministras Gediminas Kazlauskas

PATVIRTINTA

Lietuvos Respublikos aplinkos ministro

2011 m. birželio 27 d. įsakymu Nr. D1-499

**MIŠKŲ INVENTORIZACIJOS IR ŪKINIŲ PRIEMONIŲ PROJEKTAVIMO DARBŲ KOKYBĖS VERTINIMO METODIKA**

**I. BENDROSIOS NUOSTATOS**

1. Miškų inventorizacijos ir ūkinių priemonių projektavimo darbų kokybės vertinimo metodika (toliau – Metodika) taikoma vertinant visų miškų inventorizacijos bei projektavimo darbų kokybę.

2. Vertinimo tikslas yra nustatyti ir įvertinti miškų inventorizacijos darbų kokybę bei atitiktį vidinės miškotvarkos projekto rengimo taisyklių, miškotvarkos darbų vykdymo instrukcijos ir miškų ūkinę veiklą reglamentuojančių teisės aktų reikalavimams, užtikrinti miškų inventorizacijos ir ūkinės veiklos darbų projektavimo kokybę, konsultuoti darbų vykdytojus, teikti pasiūlymus darbų technologijai tobulinti.

3. Metodiką privalo taikyti visos institucijos, kontroliuojančios miškų inventorizacijos ir ūkinių priemonių projektavimo darbų kokybę. Darbų patikrinimų medžiaga turi būti įforminta laikantis Metodikos reikalavimų.

4. Metodika rekomenduojama miškotvarkos įmonių darbuotojams, vykdantiems įmonių vidinius, miškų inventorizaciją bei ūkinių priemonių projektavimą atliekančių asmenų, darbų kokybės patikrinimus.

5. Turi būti vertinama šių miškų inventorizacijos lauko darbų kokybė:

5.1. ribinių linijų tarp skirtingų nuosavybės formų ir riboženklių identifikavimas bei jų būklės aprašymas;

5.2. miško sklypų ribų nustatymas;

5.3. medynų taksacinių rodiklių nustatymas ir neapaugusių mišku miško bei kitų žemių aprašymas;

5.4. miško žemės, paverstos kitomis naudmenomis, identifikavimas.

6. Turi būti vertinama šių miškų inventorizacijos kamerinių darbų kokybė:

6.1. kartografinės medžiagos parengimo nustatytu formatu;

6.2. aprašomosios medžiagos parengimo nustatytu formatu.

7. Turi būti vertinami šie vidinės miškotvarkos projekto projektavimo darbai:

7.1. ūkinės veiklos už praeitą laikotarpį analizės išsamumas bei suformuluotų išvadų ateinančio laikotarpio projektui pagrįstumas;

7.2. suprojektuotų ūkinių priemonių suderinamumas su ūkinėmis priemonėmis, suprojektuotomis kaimyninėse valdose;

7.3. suprojektuotų ūkinių priemonių atitiktis ūkinių priemonių projektavimą ir vykdymą reglamentuojantiems teisės aktams, medynų būklei bei jų našumui;

7.4. atitiktis aplinkosauginiams reikalavimams, ūkinės veiklos apribojimams saugomose teritorijose;

7.5. didesnių kaip 150 ha ploto privačių miško valdų ar jų junginių pagrindinių miško kirtimų norma.

8. Valstybinės miškų inventorizacijos darbų tikrinimą organizuoja Aplinkos ministerijos įgaliota institucija. Gavusi iš inventorizacijos vykdytojo valstybinės miškų inventorizacijos darbų ataskaitą su viso objekto ar jo dalies (etapo) inventorizacijos pirmine medžiaga, Aplinkos ministerijos įgaliota institucija atrenka tikrintinus objektus ir perduoda juos tikrintojui. Privačių miškų inventorizaciją ir privačių miškų vidinės miškotvarkos projektų kokybę vietoje kontroliuoja Aplinkos ministerijos regionų aplinkos apsaugos departamentai:

8.1. objektai tikrinimui parenkami objektyviai, atsitiktiniu būdu iš visų vykdytojo duotame etape atliktų darbų. Vertinimas atliekamas pagal ne mažiau kaip 30 patikrintų apskaitos vienetų (sklypų, barelių, medžių ir pan.);

8.2. medyno taksacinių rodiklių nustatymo kokybė turi būti tikrinama taikant naudotus taksuotojo arba didesnio tikslumo rodiklių nustatymo metodus arba didesnį matavimų skaičių. Tikrinant vizualiniu metodu įtaksuotus medynus, kurių tam tikrų rodiklių (vyraujančios medžių rūšies, medžių aukščio, tūrio) nustatymas kelia abejones, gali būti taikomi instrumentiniai metodai arba didesnis matavimų skaičius;

8.3. lauko darbų kokybės tikrinimai atliekami pagal tikrintojų sudarytą preliminarų grafiką. Darbų kokybės tikrinimo metu darbus vykdžiusiojo asmens dalyvavimas nėra būtinas. Apie numatomą patikrinimą vykdytojui pranešama ne vėliau kaip prieš 3 dienas.

**II. valstybinės MIŠKŲ INVENTORIZACIJOS vizualiniu metodu su matavimo elementais DARBŲ VERTINIMAS**

9. Miškų inventorizacijos darbai vertinami pagal šių darbų vykdymo etapus ir viso objekto visumoje.

10. Tikrinami šie vizualinės inventorizacijos su matavimo elementais metu nustatyti sklypo ar medyno rodikliai, jų charakteristikos: valstybinės reikšmės miškų ribų ir riboženklių būklės identifikavimas, sklypo kontūras, augavietė, medyno tūris, sausuolių medžių tūris, medyno kilmė, medyno skirstymas į ardus, medyno 1-ojo ardo rūšinė sudėtis, vidutinis aukštis, vidutinis skersmuo, skalsumas, vyraujančios medžių rūšies vidutinis amžius, medžių pažeidimai, medyno sanitarinė būklė, pomiškis, trakas, ūkinė priemonė, technologinio sutvarkymo priemonės.

11. Lauko darbų tikrinimo rezultatai įforminami inventorizacijos lauko darbų patikrinimo lyginamajame žiniaraštyje (2 priedas).

12. Kameralinių darbų rezultatai tikrinami duomenų perdavimo į miškų valstybės kadastrą metu ir įforminami laisvos formos kameralinių darbų rezultatų perdavimo–priėmimo aktu.

13. Medynų taksacinių rodiklių nustatymo atsitiktinių leistinų (esant tikimybei 0,683) ir sisteminių paklaidų normatyviniai dydžiai nurodyti 1A priede.

14. Apie atlikto darbo priimtinumą sprendžiama pagal tikrinimo metu nustatytų paklaidų pasiskirstymą į dvigubas ir trigubas bei sistemines paklaidas, gautas iš miškų inventorizacijos lauko darbų patikrinimo lyginamojo žiniaraščio (2 priedas).

15. Atliktas darbas laikomas nepatenkinamu ir nepriimtinu, jeigu įvertinant vieną iš dendrometrinių rodiklių (1A priedas), yra nustatyta bent viena iš šių sąlygų:

15.1. dvigubų ir didesnių paklaidų, t. y. viršijančių normatyvinį dydį 1,1 ir daugiau kartų, yra daugiau kaip 40 proc. patikrinto ploto;

15.2. trigubų ir didesnių paklaidų, t. y. viršijančių normatyvinį dydį daugiau kaip 2 kartus, yra daugiau kaip 10 proc. patikrinto ploto;

15.3. sisteminė paklaida viršija nustatytą normatyvuose dydį (1A priedas).

16. Jeigu dvigubos, trigubos ar sisteminės paklaidos nustatytos keliems taksaciniams rodikliams, tai vertinimas atliekamas pagal tą taksacinį rodiklį, kuris daugiausia lemia paklaidos atsiradimą.

17. Kiekvienam iš pagrindinių medyno rodiklių (tūriui, amžiui, aukščiui, skersmeniui, skalsumui) apskaičiuojama sisteminė paklaida pagal formulę:

 S = (SUM vid(i = 1, ..., n)[(Rti - Rki) \* qi]) / (SUM vid(i = 1, ..., n)[qi]) (1),

kur: *Rti* – taksuotojo nustatytas rodiklio įvertinimas i-tame sklype,

*Rki* – kontrolės nustatytas rodiklio įvertinimas i-tame sklype,

*qi* – sklypo plotas,

*n –* sklypų skaičius.

18. Kitų rodiklių (ribinių linijų, riboženklių sklypo kontūro, pažeidimų, pomiškio, ūkinių priemonių projektavimo, pažymėjimo ar įvykdymo įvertinimo, sanitarinės būklės, technologinio sutvarkymo, trako, medyno kilmės ir kt.) nustatymo kokybė yra vertinama tiesiogiai tikrinimo metu pagal 1 priede pateiktus normatyvus. Tikrinimo objekte (etapas, visi etapai) nustačius neaprašytų ar blogai aprašytų ribinių linijų ir riboženklių daugiau nei 20% nuo patikrintų linijų ilgio ar riboženklių skaičiaus, nustačius sklypų su neteisingai nustatytomis ribomis, neteisingai nustatytomis augavietėmis didesniame nei 10 proc. plote pagal kiekvieną iš šių rodiklių, neteisingai identifikuotų miško žemių, paverstų kitomis naudmenomis 0,1 ha ir didesniame plote, taip pat neteisingai įvertintų ar iš viso neaprašytų visų kitų rodiklių (1A priedas) kartu paėmus didesniame nei 35 proc. plote, darbas yra nepriimtinas.

**III. INSTRUMENTINĖS INVENTORIZACIJOS MATAVIMŲ KONTROLĖ IR VERTINIMAS**

19. Kontroliniai matavimai medžių augimo sezono metu atliekami ne vėliau kaip 3 mėn. po matavimo duomenų pateikimo. Tais atvejais, kai kontrolinius matavimus nuo pirminių matavimų skiria visas augimo periodas, skirtumas tarp šių matavimų rezultatų yra koreguojamas prieaugio dydžiu.

20. Jeigu kontrolės metu yra patikimai identifikuojami pirminio miško sklypo matavimo metu apmatuoti apskaitos vienetai, yra įvertinamas jų išdėstymo ar parinkimo miško sklype atitikimas išdėstymui atrankos schemoje ar parinkimo taisyklėms ir vykdomas pakartotinis jų matavimas (1B priedas). Paprastai šiuo būdu vykdoma kiekvieną mėnesį atliktų lauko darbų kontrolė.

21. Jei apskaitos vienetų tikrinamame objekte identifikuoti neįmanoma, vykdomas nepriklausomas apskaitos vienetų (kampinės apskaitos ar skritulio barelių) išdėstymas, apskaitos medžių atranka objekte ir jų matavimas iš naujo (1C priedas). Paprastai šiuo būdu lauko darbų kontrolės rezultatai bei sisteminių nukrypimų dydžiai apibendrinami visiškai užbaigus lauko darbų sezono darbus.

22. Matavimo paklaidos įvertinamos palyginus matuotojų ir tikrintojų atliktų matavimų duomenis. Yra nustatoma

sisteminė paklaida

Sx = (SUM(i = 1, ..., n) [(Xti - Xki)]) / n (2),

vidutinė kvadratinė paklaida

six = (((SUM(i = 1, ..., n) [(Xti - Xki)])^2) / n)^1/2 (3),

kur: *Xti* – *i-*ojo objekto parametro *X* lauko darbų matavimo rezultatas;

*Xki* – *i-*ojo objekto parametro *X* kontrolės matavimo rezultatas;

*n* – matavimų skaičius.

23. Matavimų kokybė vertinama pagal matuotojų gautų matavimo duomenų palyginimo su kontrolės metu gautais duomenimis rezultatus.

24. Identifikavus apskaitos barelių centrus ir apskaitos medžius, apie atliktų darbų priimtinumą sprendžiama pagal apskaitos barelių centrų išdėstymo ir taksacinių rodiklių matavimų paklaidas. Esant vienam iš jų nepriimtinam, darbų kokybė vertinama kaip nepriimtina.

25. Matavimai taip pat yra nepriimtini, jei atrankos schemoje suprojektuota ir apmatuota 15 proc. mažiau barelių, nei turėtų būti apmatuota pagal sklypo plotą, arba 15 proc. barelių, suprojektuotų atrankos schemoje, nėra apmatuoti natūroje.

26. Matavimo duomenys laikomi priimtinais, jei atlikti prisilaikant matavimų metodikos, o nukrypimai neviršija nustatytų matavimo paklaidų dydžio (1B, C priedai).

27. Esant nepriimtinai darbų kokybei, turi būti atlikta pakartotinė medynų inventorizacija ir pakartotinis jų patikrinimas.

**IV. PRIVAČIŲ MIŠKŲ inventorizacijos ir VIDINĖS MIŠKOTVARKOS PROJEKTŲ PROJEKTAVIMO KONTROLĖ**

28.Tikrinami vietoje visi pateikti derinti projektai. Tikrinimo rezultatai įforminami, užpildant lyginamąjį žiniaraštį (2 priedas) ir patikrinimo aktą (3 priedas).

29.Tikrinant privačių miško valdų vidinės miškotvarkos projektus, parengtus vadovaujantis valstybinės sklypinės miškų inventorizacijos duomenimis, kontrolės metu užpildomas tik Ūkinių priemonių projektavimo darbų patikrinimo aktas (3 priedas).

30. Tikrinama ir aktai rašomi atskiriems projektų autoriams, nurodant miškų valdytojus (savininkus), valdos buvimo vietą, projekto pateikimo derinti datą.

31. Atlikus projekto patikrinimą, apačioje tekstu įrašoma išvada apie tikrinto projekto priimtinumą, t. y. jo įvertinimas ir tikslinimo reikalingumas.

32. Projektas vertinamas blogai arba gerai:

32.1. projektas vertinamas blogai, jeigu neteisingai suprojektuoti pagrindiniai kirtimai 5 proc. ir daugiau nuo valdos ploto, o kitos ūkinės priemonės – 10 proc. ir daugiau nuo valdos ploto;

32.2. projektas gali būti vertinamas gerai, jei ūkinės priemonės neteisingai suprojektuotos mažesniame plote nei nurodyta 33.1 punkte.

33. Jei pateiktas derinti vidinės miškotvarkos projektas įvertinamas blogai, jis grąžinamas tikslinti.

34. Už nustatytus miškotvarkos projektų rengimo reikalavimų pažeidimus projektų autorius atsako įstatymų ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_

Miškų inventorizacijos ir ūkinių priemonių

projektavimo darbų kokybės vertinimo

metodikos

1 priedas

**MIŠKŲ INVENTORIZACIJOS KOKYBĖS ĮVERTINIMO NORMATYVAI**

A. Miškų inventorizacija vizualiniu metodu su matavimo elementais

|  |  |  |
| --- | --- | --- |
| Sklypo vidutiniai taksaciniai rodikliai | Normatyvinės paklaidos dydis sklype | Normatyvinės sisteminės paklaidos dydis objekte |
| Dendrometriniai |
| Medyno tūris, % | 15 | 5 |
| Amžius iki 120 metų, metai | 5 | 1,7 |
| > 120 metų, metai | 10 | 3,3 |
| Vidutinis aukštis iki 12 m, metrai | 1 | 0,3 |
| > 12 m, % | 8 | 2,7 |
| Vidutinis skersmuo iki 16 cm, cm | 2 | 0,7 |
| > 16 cm, % | 12 | 4 |
| Vyraujančios medžių rūšies koeficientas | 1 | – |
| Sudėtinių medžių rūšių koeficientai | 2 | – |
| Skalsumas  | 0,1 | 0.03 |
| Kiti rodikliai | Mato vienetas | Netinkamo įvertinimo apibūdinimas |
| Miško žemė, paversta kitomis naudmenomis | sklypo ar jo dalies plotas, ha | Neužfiksuotas miško žemės pavertimas kitomis naudmenomis |
| Augavietė | Suklysta per 1 trofotopą ar 1 hidrotopą |
| Sklypo kontūras | Klaidingai išskirtas sklypas |
| Medžių pažeidimai | Neaprašyti ar suklysta daugiau kaip 2 kartus |
| Pomiškis | Neaprašytas ar įvertintas su didesne nei 30 % paklaida |
| Ūkinė priemonė | Reikalinga, bet nesuprojektuota ar neteisingai suprojektuota |
| Atliktos ūkinės priemonės pažymėjimas | Nepažymėta arba įvertinta neteisingai |
| Sanitarinė būklė | Neaprašyta arba sausuolių kiekis įvertintas su didesne nei 50 % paklaida |
| Technologinis sutvarkymas | Neaprašytas arba įvertintas neteisingai |
| Trakas | Neaprašytas arba įvertintas su didesne nei 50 % paklaida |
| Medyno kilmė | Nenurodyta arba neteisingai nurodyta |

Pastabos:

medynams iki 7 m vidutinio aukščio tūris nekontroliuojamas ir leistinos tūrio maksimalios paklaidos nenustatomos;

rūšinės sudėties koeficiento neteisingas nustatymas (vieneto dydžio), kada keičiasi vyraujanti medžių rūšis, prilyginama dvigubai paklaidai, o esant dviejų koeficientų ir didesnėms klaidoms, – trigubai paklaidai.

Sklypo ribos paklaidos vertinamos per medyno taksacinių rodiklių pasikeitimus.

B. Paklaidų normatyvas, kai vykdomas medžių ir barelių permatavimas

|  |  |  |
| --- | --- | --- |
| Matavimo objektas | Rodiklis, mato vnt. | Įvertinimas |
| priimtinas | nepriimtinas |
| nukrypimo reikšmė |
| Praleisti ir nepagrįstai į apskaitą paimti medžiai | skerspločių\* suma, % | ?<=7 | >7 |
| Medžio skersmuo 1,3 m aukštyje (cm), kai pasirinktas matavimo tikslumas  | 0,1 cm | vidutinis kvadratinis nukrypimas | ?<=1,0 | >1,0 |
| 1 cm | ?<=1,5 | >1,5 |
| Medžio aukštis (m), kai pasirinktas matavimo tikslumas  | 0,1 m | ?<=1,5 | >1,5 |
| 1 m | ?<=2,0 | >2,0 |
| Medžio amžius (m.), kai gręžiami tie patys medžiai ir pasirinktas matavimo tikslumas | 1 m. | ?<=3 | >3 |
| 5 m. | ?<=5 | >5 |
| 10 m. | ?<=8 | >8 |
| Apskaitos barelio absoliuti padėtis, m | vidutinis nukrypimas | ?<=5 \*\*\* | >5 |
| maksimalus nukrypimas | ?<=15 \*\*\* | >15 |
| Sisteminė medynų tūrio nustatymo paklaida\*\* | % | ?<=5 | >5 |

C. Paklaidų normatyvas, kai vykdoma nepriklausoma nuo matuotojo matavimų kontrolė

|  |  |  |  |  |
| --- | --- | --- | --- | --- |
| Medynų tūrio (visi ardai) nukrypimai | 15,1 ir >% | Medynų ploto, % | ?<=32 | >32 |
| 30,1 ir >% | ?<=5 | >5 |
| Sisteminė medynų tūrio nustatymo paklaida\*\* | ?<=5 | >5 |
| Medynų vidutinis skersmuo | cm | ?<=2 | >2 |
| Medynų vidutinis aukštis | % | ?<=8 | >8 |
| Vyraujančios medžių rūšies vidutinis amžius | kai amžius ?<=120 m. | m. | ?<=5 | >5 |
| kai amžius >120 m. | ?<=10 | >10 |

\* Pagal kiekvieno barelio matavimo ir kontrolės rezultatus skaičiuojama vidutinė kvadratinė paklaida (3 formulė) ir jos procentas nuo kontrolinio matavimo metu nustatytos skerspločių sumos.

\*\* Kontrolinius matavimus tikrinamame objekte (etapo objektuose) rekomenduojama atlikti su ±5 % tikslumu prie tikimybės 0,95.

\*\*\* Taikant supaprastintus instrumentinius atrankinius matavimo metodus, absoliuti barelio padėtis nustatoma su ne didesniu kaip 7 m vidutiniu ir 17 m maksimaliu nukrypimais.

\_\_\_\_\_\_\_\_\_\_\_\_\_\_\_\_\_

Miškų inventorizacijos ir ūkinių priemonių projektavimo

darbų kokybės vertinimo metodikos

2 priedas

**Miškų inventorizacijos lauko darbų patikrinimo lyginamasis žiniaraštis**

\_\_\_\_\_\_\_\_\_\_\_\_\_\_\_\_\_\_\_\_\_\_\_ miškų urėdija \_\_\_\_\_\_\_\_\_\_\_\_\_\_\_\_\_\_\_\_\_ girininkija \_\_\_\_\_\_\_\_\_\_\_\_\_\_\_\_\_ kv. Nr.

|  |  |  |  |  |
| --- | --- | --- | --- | --- |
|  | Dendrometriniai rodikliai | Augavietė | Kiti rodikliai (nurodomas sklypo plotas, kai rodiklis yra nenustatytas arba nustatytas neteisingai, viršijant 1A priedo reikalavimus) | Pastabos |
| G-ja, kv. Nr. | Skl. Nr. | Plotas | Ardas | Sudėtis | A, metai | H, m | D, cm | Skalsumas |
| Inv. | K | Inv. | K | Inv. | K | Inv. | K | Tūris | Inv. | K | Naujai išskirtas sklypas ar intarpas | Pažeidimai | Pomiškis | Ūkinės priemonės | Sanitarinė būklė, sausuoliai | Tech.sutvarkymas | Trakas | Medyno kilmė |
| Inv. | K | Projektavimas | Įvertinimas arba pažymėjimas |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Išvados:

.

.

Tikrino:

Dalyvavo:

\* Kontrolės duomenys pateikiami skaitmenine ir analogine forma užsakovo nustatytu formatu.

\*\* Paaiškinimai:

Inventorizacijos darbų lyginamajame žiniaraštyje užrašomi apytikriai sklypų plotai nebūtina apskaičiuoti palete. Medžių rūšys ir jų taksaciniai rodikliai surašomi stulpeliu. Stulpelyje „K“ (kontrolė) rodikliai pildomi tik tais atvejais, jeigu jie skiriasi nuo nustatytų taksuotojo. Neapaugusios mišku žemės kategorijos šifras įrašomas stulpeliuose „Sudėtis“. Taip pat ir tais atvejais, kada kontrolės metu pakeičiama žemių kategorija. Kai sklypas įtaksuotas ne miško ar neapaugusiu mišku plotu, o kontrolės metu nustatoma, kad tai yra medynas, „K“ stulpelyje įrašomi medyno taksaciniai rodikliai, o „Inv.“ (inventorizuota stulpelyje – raidelės „n“ (nėra). Jeigu vietoje kirtavietės su pavieniais medžiais kontrolės metu taksuojamas medynas yra 0,3 skalsumo, „K“ stulpelyje rašoma medyno charakteristika. Tuomet labai svarbu stulpelyje „Inv.“ pažymėti pavienių medžių taksacinius rodiklius, o jų tūrį įrašyti skalsumo stulpelyje, nes priešingu atveju bus traktuojama, kad Rodikliai nustatyti su trigubomis paklaidomis.

Jeigu kontrolės metu išskiriamas naujas sklypas, tai jis akte aprašomas kaip savarankiškas sklypas, atitinkamai sumažinant buvusio sklypo plotą. Šiam naujam sklypui stulpeliuose „Inv.“ rašomi buvusio taksatoriaus suformuoto sklypo inventorizavimo duomenys, o stulpeliuose „K“ – faktiški šios atskirtos sklypo dalies taksacinių rodiklių dydžiai. Jeigu kontrolės metu naujas sklypas išskiriamas ne iš vieno sklypo, tačiau paliečia ir kitus sklypus, tai taksaciniai rodikliai lyginami su pagrindinės didžiosios sklypo dalies rodikliais.

Visais atvejais vyraujanti medžių rūšis turi būti rašoma pirmiausia. Jeigu kontrolės metu keičiasi vyraujanti medžių rūšis, tai pirmoje eilutėje įrašoma nauja vyraujanti medžių rūšis ir atitinkamai ties šia eilute įrašomi visi šios medžių rūšies taksaciniai rodikliai.

\_\_\_\_\_\_\_\_\_\_\_\_\_\_\_\_\_

Miškų inventorizacijos ir ūkinių priemonių

projektavimo darbų kokybės vertinimo

metodikos

3 priedas

**ŪKINIŲ PRIEMONIŲ PROJEKTAVIMO DARBŲ PATIKRINIMO**

**AKTAS**

20.... m. .................. mėn. ....... d.

Vykdytojas – projekto autorius

(įmonės pavadinimas, pareigos, vardas, pavardė)

Tikrino

(institucijos pavadinimas, pareigos, vardas, pavardė)

Tikrinime dalyvavo

(institucijos pavadinimas, pareigos, vardas, pavardė)

Darbo vieta

(miškų urėdija, girininkija, kvartalas)

\_

|  |  |  |  |  |  |
| --- | --- | --- | --- | --- | --- |
| Kv. Nr. | Skl. Nr. | Plotas | Taksaciniai rodikliai (medyno sudėtis, amžius, aukštis, skersmuo, skalsumas, augavietė, pomiškis) | Ūkinė priemonė nustatyta projekto autoriaus | Vykdytina ūkinė priemonė nustatyta kontrolės metu |
| pagal proj. | nustat. kontr. |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Išvada:

\_

\_

Tikrino: Su aktu susipažinau:

\_\_\_\_\_\_\_\_\_\_\_\_\_\_\_\_\_